
62 DR.30.9.2002 
 

 

yang sama tidak diberi kepada  guru-guru yang masih belum fasih berbahasa Melayu 
dan adakah Parlimen juga akan mengambil langkah yang sama untuk memberi 
ganjaran khas kepada ahli-ahlinya yang belum fasih berbahasa Melayu menguasai 
bahasa ini dengan  baik. 

 Sekiranya kerajaan berasa malu kerana rakyatnya tidak fasih berbahasa 
Inggeris, mengapakah kerajaan tidak berasa malu melihat Ahli-ahli Parlimennya tidak 
fasih bertutur dalam bahasa kebangsaan ketika berbahas di Parlimen. Mengapakah 
kerajaan bersikap terburu-buru mahu mendaulatkan semula bahasa Inggeris sedang- 
kan matlamat penting pengajaran bahasa Inggeris di sekolah-sekolah bukanlah untuk 
menggantikan Bahasa Melayu sebagai bahasa pembangunan negara atau sebagai alat 
komunikasi antara penduduk Malaysia yang rata-rata tidak menggunakan bahasa 
Inggeris sebagai bahasa asli atau bahasa utama dalam komunikasi budaya dan sosial 
harian.   

Bagi mencapai hasrat untuk melaksanakan pengajaran Sains dan Matematik 
dalam bahasa Inggeris pada tahun hadapan, Kementerian Pendidikan telah mengarah- 
kan Biro Buku Teks mengambil langkah segera menyediakan buku-buku teks bagi 
kedua-dua mata pelajaran tersebut dalam bahasa Inggeris. Langkah mula yang diambil 
ialah menterjemahkan buku-buku yang telah siap disusun dalam Bahasa Malaysia.  
Buku-buku yang disusun dalam Bahasa Malaysia ini mengambil masa yang lama dan 
memakan belanja yang banyak dan begitu juga memaksa penulis-penulis buku teks itu 
berhempas pulas untuk menyediakannya kerana menyediakan buku-buku teks untuk 
kanak-kanak adalah lebih sukar daripada menulis buku-buku untuk tatapan orang 
dewasa. Tetapi malangnya apabila buku-buku ini disiapkan dan dasar telah berubah 
maka pihak kementerian telah mengarahkan supaya buku-buku itu diterjemahkan ke 
dalam bahasa Inggeris.  

 Tuan Haji Ismail bin Noh:  [Bangun]  

 Tuan Zawawi bin Haji Ahmad:  Silakan. 

 Timbalan Yang di-Pertua [Dato' Haji Muhamad bin Abdullah]: Ya, ada 
yang berdiri Yang Berhormat, Pasir Mas.  

 Tuan Haji Ismail bin Noh: Terima kasih  Tuan Yang di-Pertua, terima kasih  
kepada  Yang Berhormat bagi Padang Terap.  Apakah Yang Berhormat bersetuju kalau 
saya sebutkan di sini bahawa Kerajaan Malaysia khususnya Kementerian Pendidikan 
tidak istiqamah atau tidak konsisten dalam menentukan dasar.  Saya masih ingat lagi 
beberapa dasar telah digubal - Dasar Pelajaran Khir Johari, Dasar Pelajaran Abdul 
Rahman Talib kemudian Dasar Pendidikan Kebangsaan yang tidak menentu.  Kadang-
kadang sekali begitu, sekali begini, sekali begitu, sekali begini, tidak tetap.  Kalau kita 
tengok negara-negara lain misalnya Thailand, ada arusnya sehinggakan kita lihat orang 
Melayu boleh bercakap Thailand dengan baik, orang Cina boleh bercakap Thailand 
dengan  baik, orang Arab yang pergi sana dua tiga bulan pun boleh bercakap dengan  
baik.  Tetapi kita di sini tidak boleh.  Ini menunjukkan bahawa kita tidak konsisten dalam 
menentukan dasar dan arus pendidikan kita. Sekali bahasa Inggeris, sekali sains, sekali 
itu dan ini.  Buku belum dibaca lagi kemudian sudah pun dibatalkan. Jadi bagaimana 
keadaan ini boleh berlaku dan saya minta pandangan daripada Yang Berhormat.   

 Tuan Zawawi bin Haji Ahmad:  Barangkali mereka mengambil sikap sekali 
bah sekali pantai berubah.  Sekali berubah menteri, sekali berubah dasar.  Misalnya 
untuk memartabatkan Bahasa Melayu sebagai bahasa ilmu satu ketika dahulu ketika 
mana Datuk Seri Anwar Ibrahim menjadi Menteri Pendidikan, apa yang ditekankan 
ialah penggunaan sebutan baku untuk menyelaraskan ini. Tetapi apabila beliau tidak 
lagi menjadi Menteri Pendidikan dan berlaku pertukaran yang mendadak kebelakangan 
ini maka semua rancangan yang telah dianjurkan oleh menteri yang dulunya itu 
dibatalkan dan akhirnya segala rancangan yang telah diaturkan itu ditinggalkan begitu 
sahaja tanpa memikirkan kepentingannya.   

 Tuan Haji Mahfuz bin Haji Omar:  [Bangun]  

 Timbalan Yang di-Pertua [Dato' Haji Muhamad bin Abdullah]: Ya, Pokok 
Sena. 

 Tuan Haji Mahfuz bin Haji Omar:  Terima kasih  Tuan Yang di-Pertua, terima 
kasih Yang Berhormat bagi Padang Terap. Saya hendak tanya pendapat Yang 
Berhormat tentang pendirian bukan sahaja dalam soal dasar-dasar kerajaan malah 



yang sama tidak diberi kepada guru-guru yang masih belum fasih berbahasa Melayu dan adakah Parlimen juga akan mengambil langkah yang sama untuk memberi ganjaran khas kepada ahli-ahlinya yang belum fasih berbahasa Melayu menguasai bahasa ini dengan baik. Sekiranya kerajaan berasa malu kerana rakyatnya tidak fasih berbahasa Inggeris, mengapakah kerajaan tidak berasa malu melihat Ahli-ahli Parlimennya tidak fasih bertutur dalam bahasa kebangsaan ketika berbahas di Parlimen. Mengapakah kerajaan bersikap terburu-buru mahu mendaulatkan semula bahasa Inggeris sedang- kan matlamat penting pengajaran bahasa Inggeris di sekolah-sekolah bukanlah untuk menggantikan Bahasa Melayu sebagai bahasa pembangunan negara atau sebagai alat komunikasi antara penduduk Malaysia yang rata-rata tidak menggunakan bahasa Inggeris sebagai bahasa asli atau bahasa utama dalam komunikasi budaya dan sosial harian. Bagi mencapai hasrat untuk melaksanakan pengajaran Sains dan Matematik dalam bahasa Inggeris pada tahun hadapan, Kementerian Pendidikan telah mengarah- kan Biro Buku Teks mengambil langkah segera menyediakan buku-buku teks bagi kedua-dua mata pelajaran tersebut dalam bahasa Inggeris. Langkah mula yang diambil ialah menterjemahkan buku-buku yang telah siap disusun dalam Bahasa Malaysia. Buku-buku yang disusun dalam Bahasa Malaysia ini mengambil masa yang lama dan memakan belanja yang banyak dan begitu juga memaksa penulis-penulis buku teks itu berhempas pulas untuk menyediakannya kerana menyediakan buku-buku teks untuk kanak-kanak adalah lebih sukar daripada menulis buku-buku untuk tatapan orang dewasa. Tetapi malangnya apabila buku-buku ini disiapkan dan dasar telah berubah maka pihak kementerian telah mengarahkan supaya buku-buku itu diterjemahkan ke dalam bahasa Inggeris. Tuan Haji Ismail bin Noh: [Bangun]. Tuan Zawawi bin Haji Ahmad: Silakan. Timbalan Yang di-Pertua [Dato' Haji Muhamad bin Abdullah]: Ya, ada yang berdiri Yang Berhormat, Pasir Mas. Tuan Haji Ismail bin Noh: Terima kasih Tuan Yang di-Pertua, terima kasih kepada Yang Berhormat bagi Padang Terap. Apakah Yang Berhormat bersetuju kalau saya sebutkan di sini bahawa Kerajaan Malaysia khususnya Kementerian Pendidikan tidak istiqamah atau tidak konsisten dalam menentukan dasar. Saya masih ingat lagi beberapa dasar telah digubal- Dasar Pelajaran Khir Johari, Dasar Pelajaran Abdul Rahman Talib kemudian Dasar Pendidikan Kebangsaan yang tidak menentu. Kadang- kadang sekali begitu, sekali begini, sekali begitu, sekali begini, tidak tetap. Kalau kita tengok negara-negara lain misalnya Thailand, ada arusnya sehinggakan kita lihat orang Melayu boleh bercakap Thailand dengan baik, orang Cina boleh bercakap Thailand dengan baik, orang Arab yang pergi sana dua tiga bulan pun boleh bercakap dengan baik. Tetapi kita di sini tidak boleh. Ini menunjukkan bahawa kita tidak konsisten dalam menentukan dasar dan arus pendidikan kita. Sekali bahasa Inggeris, sekali sains, sekali itu dan ini. Buku belum dibaca lagi kemudian sudah pun dibatalkan. Jadi bagaimana keadaan ini boleh berlaku dan saya minta pandangan daripada Yang Berhormat. Tuan Zawawi bin Haji Ahmad: Barangkali mereka mengambil sikap sekali bah sekali pantai berubah. Sekali berubah menteri, sekali berubah dasar. Misalnya untuk memartabatkan Bahasa Melayu sebagai bahasa ilmu satu ketika dahulu ketika mana Datuk Seri Anwar Ibrahim menjadi Menteri Pendidikan, apa yang ditekankan ialah penggunaan sebutan baku untuk menyelaraskan ini. Tetapi apabila beliau tidak lagi menjadi Menteri Pendidikan dan berlaku pertukaran yang mendadak kebelakangan ini maka semua rancangan yang telah dianjurkan oleh menteri yang dulunya itu dibatalkan dan akhirnya segala rancangan yang telah diaturkan itu ditinggalkan begitu sahaja tanpa memikirkan kepentingannya. Tuan Haji Mahfuz bin Haji Omar: [Bangun]. Timbalan Yang di-Pertua [Dato' Haji Muhamad bin Abdullah]: Ya, Pokok Sena. Tuan Haji Mahfuz bin Haji Omar: Terima kasih Tuan Yang di-Pertua, terima kasih Yang Berhormat bagi Padang Terap. Saya hendak tanya pendapat Yang Berhormat tentang pendirian bukan sahaja dalam soal dasar-dasar kerajaan malah.